Document ID: /roh_data/filtered/fineweb-2-filterrobots_roh.jsonl.gz/72972

Poroschenko renconuscha cunvegna da Minsk
- Glindesdi, 16.3.2015, 16:22
Il president ucranais Petro Poroschenko ha pronunzià l’impurtanza da la cunvegna da Minsk per l’armistizi en Ucraina da l’ost. I na dettia nagina alternativa tar la cunvegna da Minsk ha Poroschenko ditg suenter l’inscunter cun la chanceliera tudestga Angela Merkel.
Entant rinfatscha Poroschenko als separatists sustegnids da la Russia da cuntrafar a la cunvegna. Quai pertutgia surtut la collavuraziun cun ils observaturs da l’organisaziun per la segirezza e collavuraziun en l’Europa OSCE ed er la retratga da las armas grevas. Plinavant sa lamenta il president ucranais che convois da la Russia arrivian en la regiun da conflict.
RR novitads 17:00